सादुलशहर की घटना के विरोध में निकाला कैंडल मार्च
हनुमानगढ़| रिंग क्लब की ओर से सादुलशहर में मासूम बच्ची के साथ दुष्कर्म हत्या की घटना के विरोध में शनिवार को कैंडल मार्च निकालकर श्रद्धांजलि दी गई। क्लब अध्यक्ष प्रशांत सोनी ने बताया कि सदस्यों ने हाउसिंग बोर्ड से पैदल कैंडल मार्च शुरू कर भगतसिंह चौक तक निकाला। इसमें दो मिनट का मौन धारण कर बच्ची की आत्मिक शांति की कामना की। इस मौके पर क्लब के सदस्यों ने ऐसा गंभीर अपराध करने वाले अपराधियों को कड़ी सजा देने की मांग की। इस मौके पर प्रशांत सोनी, नासीर खां, जावेद खां, अमजद, मानवेंद्र भादू आदि मौजूद थे।
hin_Deva hin_Deva